पटना: बिहार में महागठबंधन की तस्वीर हर दिन बदलती रहती है. जेडीयू सुप्रीमो मुख्यमंत्री नीतीश कुमार द्वारा किसी का पिछलग्गू नहीं होने का सख्त संदेश देने के बीच पार्टी ने स्पष्ट किया है कि वह लालू द्वारा प्रस्तावित 'भाजपा हटाओ, देश बचाओ' रैली में भाग लेंगे बशर्ते उनकी पार्टी को आमंत्रण मिले. अगर लालू उन्हें आमंत्रण देंगे तो वह निश्चित तौर पर भाग लेंगे. जदयू की राज्य कार्यकारिणी की बैठक के बाद पार्टी के मुख्य प्रवक्ता संजय सिंह ने भी पत्रकारों से कहा कि हम लोग उक्त रैली में निश्चित तौर पर भाग लेंगे, अगर राजद हमारे नेता नीतीश कुमार जी को आमंत्रित करेगी.